Komission asetus (EY) N:o 399/2003, annettu 3 päivänä maaliskuuta 2003, syrjäisimpien alueiden alustavien hankintataseiden ja yhteisön tukien vahvistamisesta ihmisravinnoksi, jalostukseen ja maatalouden tuotantopanoksina käytettävien tiettyjen välttämättömien tuotteiden sekä elävien eläinten ja munien hankkimiseksi neuvoston asetusten (EY) N:o 1452/2001, (EY) N:o 1453/2001 ja (EY) N:o 1454/2001 mukaisesti annetun asetuksen (EY) N:o 98/2003 muuttamisesta ja oikaisemisesta



Virallinen lehti nro L 059 , 04/03/2003 s. 0013 - 0015



Komission asetus (EY) N:o 399/2003, annettu 3 päivänä maaliskuuta 2003, syrjäisimpien alueiden alustavien hankintataseiden ja yhteisön tukien vahvistamisesta ihmisravinnoksi, jalostukseen ja maatalouden tuotantopanoksina käytettävien tiettyjen välttämättömien tuotteiden sekä elävien eläinten ja munien hankkimiseksi neuvoston asetusten (EY) N:o 1452/2001, (EY) N:o 1453/2001 ja (EY) N:o 1454/2001 mukaisesti annetun asetuksen (EY) N:o 98/2003 muuttamisesta ja oikaisemisesta EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon tiettyjä maataloustuotteita koskevista erityistoimenpiteistä Ranskan merentakaisten departementtien hyväksi, direktiivin 72/462/ETY muuttamisesta ja asetusten (ETY) N:o 525/77 ja (ETY) N:o 3763/91 kumoamisesta (Poseidom) 28 päivänä kesäkuuta 2001 annetun neuvoston asetuksen (EY) N:o 1452/2001(1) ja erityisesti sen 6 artiklan 5 kohdan, ottaa huomioon tiettyjä maataloustuotteita koskevista erityistoimenpiteistä Azorien ja Madeiran hyväksi ja asetuksen (ETY) N:o 1600/92 kumoamisesta (Poseima) 28 päivänä kesäkuuta 2001 annetun neuvoston asetuksen (EY) N:o 1453/2001(2) ja erityisesti sen 3 artiklan 6 kohdan, ottaa huomioon tiettyjä maataloustuotteita koskevista erityistoimenpiteistä Kanariansaarten hyväksi ja asetuksen (ETY) N:o 1601/92 kumoamisesta (Poseican) 28 päivänä kesäkuuta 2001 annetun neuvoston asetuksen (EY) N:o 1454/2001(3), sellaisena kuin se on viimeksi muutettuna komission asetuksella (EY) N:o 1922/2002(4), ja erityisesti sen 4 artiklan 5 kohdan, sekä katsoo seuraavaa: (1) Komission asetuksen (EY) N:o 98/2003(5) liitteissä vahvistetaan alustavat hankintataseet ja yhteisön tuet tiettyjen tuotteiden hankkimiseksi vuonna 2003. (2) Ranskan merentakaisten departementtien (DOM) tuotantomahdollisuuksien kehittämiseksi ja paikallisen kysynnän kasvun tyydyttämiseksi on syytä lisätä emakkojen määrää. (3) Kanien koodit yhdistetyssä nimikkeistössä on muutettu 1 päivästä tammikuuta 2003 tariffi- ja tilastonimikkeistöstä ja yhteisestä tullitariffista annetun neuvoston asetuksen (ETY) N:o 2658/87 liitteen I muuttamisesta 1 päivänä elokuuta 2002 annetulla komission asetuksella (EY) N:o 1832/2002(6). Näin ollen on syytä oikaista asetuksen (EY) N:o 98/2003 liitteen II osa 2. (4) Yhteisön tuki suoraan kulutukseen Madeiralla tarkoitetun kokonaan hiotun riisin hankintaan on täsmennettävä oikaisemalla asetuksen (EY) N:o 98/2003 liitteen III osa 2. (5) Jotta oliiviöljyhankinnat voidaan aloittaa Madeiralla halutussa aikataulussa, on aiheellista korottaa asetuksen (EY) N:o 98/2003 liitteen III osassa 3 säädettyä määrää ja täsmentää, että kyseisen määrän osalta ei erotella luokkia. (6) Todetun asiavirheen vuoksi on syytä oikaista asetuksen (EY) N:o 98/2003 liitteen V osassa 9 tarkoitetun kesyjen sikaeläinten lihan kuvausta. (7) Näin ollen on syytä muuttaa ja oikaista asetus (EY) N:o 98/2003. (8) Kun erityisten hankintajärjestelmien soveltamista koskevat yksityiskohtaiset säännöt pantiin täytäntöön komission asetuksella (EY) N:o 20/2002(7), sellaisena kuin se on viimeksi muutettuna asetuksella (EY) N:o 1215/2002(8), Azorien ja Madeiran riisialan tuotteiden hankintataseen vahvistamisesta ja yhteisöstä lähtöisin olevien tuotteiden tukien tarkistamista koskevista yksityiskohtaisista säännöistä 9 päivänä heinäkuuta 1996 annettu komission asetus (EY) N:o 1324/96(9), sellaisena kuin se on viimeksi muutettuna asetuksella (EY) N:o 1270/2001(10), Kanariansaarten arvioidun riisialan tuotteiden hankintataseen sekä yhteisöstä lähtöisin olevien tuotteiden tukien tarkistamista koskevien yksityiskohtaisten sääntöjen vahvistamisesta 9 päivänä heinäkuuta 1996 annettu komission asetus (EY) N:o 1325/96(11), sellaisena kuin se on muutettuna asetuksella (EY) N:o 1324/97(12), ovat tulleet merkityksettömiksi. Kyseiset asetukset on syytä kumota. (9) Koska asetusta (EY) N:o 98/2003 sovelletaan 1 päivästä tammikuuta 2003, tämän asetuksen on syytä tulla voimaan välittömästi. (10) Tässä asetuksessa säädetyt toimenpiteet ovat siipikarjanlihan ja munien, sianlihan, viljan ja rasvojen hallintokomiteoiden yhteisessä kokouksessaan antaman lausunnon mukaiset, ON ANTANUT TÄMÄN ASETUKSEN: 1 artikla Muutetaan ja oikaistaan asetuksen (EY) N:o 98/2003 liitteet tämän asetuksen liitteen mukaisesti. 2 artikla Kumotaan asetukset (EY) N:o 1324/96 ja (EY) N:o 1325/96. 3 artikla Tämä asetus tulee voimaan päivänä, jona se julkaistaan Euroopan unionin virallisessa lehdessä. Asetuksen liitteen 2 kohtaa sovelletaan 1 päivästä tammikuuta 2003. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 3 päivänä maaliskuuta 2003. Komission puolesta Franz Fischler Komission jäsen (1) EYVL L 198, 21.7.2001, s. 11. (2) EYVL L 198, 21.7.2001, s. 26. (3) EYVL L 198, 21.7.2001, s. 45. (4) EYVL L 293, 29.10.2002, s. 11. (5) EYVL L 14, 21.1.2003, s. 32. (6) EYVL L 290, 28.10.2002, s. 1. (7) EYVL L 8, 11.1.2002, s. 1. (8) EYVL L 177, 6.7.2002, s. 3. (9) EYVL L 171, 10.7.1996, s. 3. (10) EYVL L 175, 28.6.2001, s. 7. (11) EYVL L 171, 10.7.1996, s. 5. (12) EYVL L 182, 10.7.1997, s. 13. LIITE 1. Muutetaan asetuksen (EY) N:o 98/2003 liitteet II ja III seuraavasti: a) Korvataan liitteessä II olevan osan 3 taulukon ensimmäinen otsake seuraavasti: ">TAULUKON PAIKKA>" b) Korvataan liitteessä III olevan osan 3 Madeiraa koskevassa taulukossa sarakkeessa "Määrä (tonnia)" luku "200" kohdassa "Oliiviöljyt" luvulla "300". 2. Oikaistaan asetuksen (EY) N:o 98/2003 liitteet II, III ja V seuraavasti: a) Korvataan liitteessä II olevan osan 2 taulukon kolmas otsake seuraavasti: ">TAULUKON PAIKKA>" b) Korvataan liitteessä III olevan osan 2 kokonaan hiottua riisiä koskeva taulukko Madeiran osalta seuraavasti: "MADEIRA >TAULUKON PAIKKA>" c) Korvataan liitteessä III olevan osan 3 kasviöljyjä koskeva taulukko Madeiran osalta seuraavasti: "MADEIRA >TAULUKON PAIKKA>" d) Korvataan liitteessä V olevan 9 osan sarakkeessa "Tavaran kuvaus" oleva johdantovirke seuraavasti: "Kesyjen sikaeläinten jäädytetty liha".